**ГОДИШЕН ОТЧЕТ**

**За дейността на народно читалище**

**„Светлина – 1929г. село Калчево – 2019**

Уважаеми членове на читалище „Светлина-1929г.”, основната работа на читалището през 2019 година бе насочена към обогатяване на културния живот в селото и потребностите на хората чрез:

* Поддържане на библиотечната и информационна дейност
* Съхраняване, развитие и предаване на българските традиции и фолклор на подрастващото поколение
* Осигуряване на достъп до информация и комуникация
* Поддържане на читалищната база в добро състояние
* Организиране на дейности по изпълнение на заложените

 мероприятия в културния календар за годината

Членовете на читалищното настоятелство работеха всеотдайно и отговорно през годината за осъществяването на тези насоки.

Основните дейности, които развива читалището са:

* Библиотечно - информационна
* Културно - просветна
* Художествена самодейност
* Информационни и консултантски услуги на населението

**Обща информация:**

Читалище „Светлина-1929г.” е създадено през 1929 год.

В своята 90 годишна история, читалището е следвало винаги интересите на своите съселяни, за да се утвърди като културно и образователно средище, място където е запазена историята на село Калчево, сцена за изяви на големи и малки.

Днес, читалището ни се помещава на втория етаж в сградата на закритото основно училище. Общата разгъната площ за ползване е 208 кв.м. В него има действаща библиотека, както и създадена музейна и етнографска сбирка. Оземлено е с 52 дка земеделска земя, която се дава под аренда.

****В читалището има интернет, разполага с компютърна конфигурация – 1 брой; мултимедия – 1 брой, принтер и скенер.

Общ брой членове на читалището – 51.

**Библиотечно-информационна дейност:**

Читалищната библиотека се помещава в една от стаите на читалището с площ от 20 кв.м. Добре подържана, съобразена със съвременните изисквания и развитието на библиотечното дело. Но за съжаление с всяка изминала година читателите намаляват.

Към 31 декември 2019 година библиотечния фонд наброява 5769 тома книги. Регистрирани читатели – 18, посещения в библиотеката – 53. Цялата библиотечна дейност се извършва от секретаря на читалището.

 Едно от най-значимите библиотечни мероприятия бе представянето на презентация под наслов „Кукерите на село Калчево – истории в снимки и факти”, в новооткритата зрителна зала и бе гледано от над 100 човека.

 По повод празника на славянската писменост и култура – 24 май посетихме Украйна, с.Калчевка, където заедно с бесарабските българи отпразнувахме деня на Светите братя Кирил и Методи. За първи път им представихме част от историята на нашите традиции и обичаи: „оране – засяване – жътва и вършитба”.

 В салона на читалището бяха изработени и поставени табла за националните ни празници – 3 март, 24 май, 1 ноември – ден на будителите и др.

Читалището ни е живата връзка на населението и подрастващото поколение с нематериалното културно наследство и стожер за съхраняване и популяризиране на българското. В съвременните условия ние доказваме това с характерните за нашето село обича и песни,насърчаваме предаването им към следващите поколения с многообразието на традициите чрез които се осъществява връзката с миналото и пътят към бъдещето.

Гордост за нас е Маскарадна група Кукери, която години наред блестящо представя нашето читалище и нашето село на местни, регионални, национални и международни фестивали.

През 2019 год. със своята уникална игра и упоритост, групата се нареди на:

 Първо място на фестивалите в:

* Симитли – за цялостно представяне и плакет за обичая

 „Заораване”.

* Първо издание на Кукериада – община „Тунджа”
* ХІV Национален фестивал на кукерите „Калипетрово 2019”

Втора награда на 20-то издание на Кукерландия Ямбол.

И специално участие във Варненски фестивал на маската, маскарадния и сценичен костюм на народната носия.

На 24 май групата представи обичая и пред жителите на Украинската Народна Република в с.Калчевка, с които имаме договор за културен обмен и сътрудничество.

За всички тези победи благодарим както на участниците, така и на ръководителя на кукерската група – Христо Димитров.

През 2019 год. след кратка пауза в читалището ни се възстанови и певческата формация с ръководител Вида Узунова. За отчетната 2019 год. те също постигнаха много добри резултати със своите изяви в:

* Празника на „Рождество Пресвято Богородично” – село Мелница
* ХХІХ Национален фолклорен фестивал – гр.Гълъбово
* Спасов ден – Бакаджик
* С песните на Елена Граматикова – Ямбол
* Фолклорен Празник „Всички българи заедно” – с.Победа

 Под вещото ръководство на Снежана Василева бе сформирана детска група за Лазаров ден. С песни и наричания те посетиха домовете на хората от селото с пожелания за здраве и берекет.

Празниците които организираме по местния културен календар са: Бабинден; Кукеров ден; Лазаров ден, Празника на жената и др.

В културния календар на читалището бяха заложени две основни мероприятия, които не успяхме да реализираме:

* 100 години от рождението на Георги Калчев – честването се проведе от друга административна единица на селото
* 90 години НЧ „Светлина”

 Читалището се включи активно и в общинския културен календар с участията си в:



* „От Цветница до Великден” – Г.Инзово
* „Хоро се вие, песен се пее” – с. Тенево
* Благотворителен концерт в подкрепа на Дневен център за пълнолетни деца с увреждания „Св.Франциск”
* Международния ден на Земята – празник на община „Тунджа”
* Времето се мени-фолклорът остава – Г.Инзово
* Откриване на Кукериада с.Чарган
* Откриване на Кукерландия гр.Ямбол
* Благотворителен коледен бал на община „Тунджа”

**РАЗХОДВАНИ СРЕДСТВА ОТ БЮДЖЕТА ЗА 2019 г.**

През изминалата година читалището работи по утвърдени субсидии, отпуснати от държавния и общински бюджет и финансови постъпления от рента и членски внос.

Държавната субсидия за 2019 год. е на стойност 9490 лв.,

 общинска субсидия в размер на 800 лв.

Общият размер на изразходваните от допълваща субсидия средства, постъпила в читалище е

 \* За командировки - 102 лв.; \* За ел. енергия - 138 лв.;

 \* За телефон – 121 лв..; \* За консумативи /канцеларски и принтер./ - 233 лв.; За външни услуги /такса ОББ/ - 206 лв.

Това е отчета на нашето читалище за изминалата календарна 2019 година. И нека не забравяме никога:

Как времето минава неусетно.

Понякога по-бързо, понякога по-бавно.

Понякога печелим или губим…

Обичаме или мразим,

но винаги, през цялото това време –

в сърцата, в душите ни остава нашето читалище.

Читалището, което ни дарява със светлина

и чрез което се докосваме до българското

 народно творчество и традиции.

